**Z A P I S N I K**

Sa konstituirajuće sjednice Općinskog vijeća Općine Dvor održane dana 27. lipnja 2013. godine s početkom u 10:00 sati u vijećnici Općine Dvor, Dvor, Trg bana J. Jelačića 10.

Sjednicu je sazvala gđa. Kata Lerotić – predstojnica Ureda državne uprave u Sisačko-moslavačkoj županiji, temeljem čl. 87. St. 2. Zakona o lokalnim izborima (Narodne novine 144/12) i Odluke Ministarstva uprave – Klasa: 023-01/13-01/284, Urbroj: 515-02-02-01-13-16 od 29.05.2013. godine.

Sjednici prisutni: Nikola Arbutina, kojemu je zbog obnašanja nespojive dužnosti općinskog načelnika određen zamjenik – Dragan Šašo, Miroslav Krstinić, Nikola Trbulin, Rade Kepčija, Ljuban Milaković, Goran Živković, Stjepan Buić, Predrag Begić, Branislav Joka, Đuro Đermanović, Dragan Menićanin, Marijan Janošević, Ljubomir Carić, Ivan Vukadin kojem je zbog obnašanja nespojive dužnosti direktora „Komunalca“ d.o.o., određena zamjenica Dragica Čamber Kućan

Odsutan: Zoran Tesla

* Utvrđen je kvorum potreban za rad sjednice

Sjednicom predsjedava gđa. Kata Lerotić – predstojnica Ureda državne uprave u Sisačko-moslavačkoj županiji, do utvrđivanja člana Općinskog vijeća koji će predsjedavati sjednicom do izbora predsjednika

Dnevni red:

1. Izbor Mandatne komisije
2. Izvješće Mandatne komisije

* utvrđivanje člana Općinskog vijeća koji će predsjedavati sjednicom do izbora predsjednika
* svečana prisega članova Općinskog vijeća

1. Izbor Odbora za izbor i imenovanja
2. Izbor predsjednika i potpredsjednika Općinskog vijeća

* O dnevnom redu se ne glasuje

Ad 1/

* Izbor Mandatne komisije
* U Mandatnu komisiju Općinskog vijeća Općine Dvor predlažu se:
  + Predrag Begić - za predsjednika
  + Goran Živković - za člana
  + Ljubomir Carić - za člana

Prijedlog su podnijeli Stjepan Buić, Miroslav Krstinić, Nikola Trbulin, Ljuban Milaković i Marijan Janošević – trećina izabranih vijećnika

* Daljnjih prijedloga nije bilo
* Glasovanje o prijedlogu – sa 11 glasova ZA, 0 glasova Protiv i 3 glasa SUZDRŽAN, izabrana je Mandatna komisija u sastavu
  + Predrag Begić - za predsjednika
  + Goran Živković - za člana
  + Ljubomir Carić - za člana

Ad 2/

* Izvješće Mandatne komisije
* Predsjednik Mandatne komisije podnio je Izvješće Mandatne komisije Općinskom vijeću kako slijedi:

Nakon provedenih izbora za Općinsko vijeće Općine Dvor, koji su održani 19. svibnja 2013. godine, kandidacijske liste su dobile slijedeći broj mjesta u Općinskom vijeću Općine Dvor:

1. Samostalna demokratska srpska stranka – SDSS – 6 mjesta,
2. Koalicija stranaka Hrvatska narodna stranka – Liberalni demokrati – HNS i Hrvatska seljačka stranka – HSS – 4 mjesta,
3. Hrvatska demokratska zajednica – HDZ – 2 mjesta,
4. Koalicija stranaka Socijaldemokratska partija Hrvatske – SDP i Banijska demokratska stranka – BDS – 1 mjesto,
5. Kandidacijska lista grupe birača nositelja liste Ljubomira Carića – 1 mjesto i
6. Kandidacijska lista grupe birača nositelja liste Ivana Vukadina – 1 mjesto.

U Općinsko vijeće Općine Dvor izabrani su:

s kandidacijske liste Samostalne demokratske srpske stranke – SDSS

1. Nikola Arbutina

2. Miroslav Krstinić

3. Nikola Trbulin

4. Rade Kepčija

5. Ljuban Milaković

6. Goran Živković

s kandidacijske liste Koalicija stranaka Hrvatska narodna stranka – Liberalni demokrati – HNS i Hrvatska seljačka stranka – HSS

7. Branislav Joka

8. Zoran Tesla

9. Đuro Đermanović

10. Dragan Menićanin

s kandidacijske liste Hrvatske demokratske zajednice – HDZ

11. Stjepan Buić

12. Predrag Begić

s kandidacijske liste Koalicija stranaka Socijaldemokratska partija Hrvatske – SDP i Banijska demokratska stranka – BDS

13. Marijan Janošević

s kandidacijske liste grupe birača nositelja liste Ljubomira Carića

14. Ljubomir Carić

s kandidacijske liste grupe birača nositelja liste Ivana Vukadina

15. Ivan Vukadin.

Utvrđuje se da sukladno članku 78. i članku 89. Zakona o lokalnim izborima („Narodne novine“, broj 144/12) ne mogu biti članovi Općinskog vijeća Općine Dvor slijedeći izabrani vijećnici jer obnašaju dužnost nespojivu s dužnošću člana Općinskog vijeća:

1. Nikola Arbutina, izabran s kandidacijske liste Samostalne demokratske srpske stranke – SDSS i
2. Ivan Vukadin, izabran s kandidacijske liste grupe birača nositelja liste Ivana Vukadina.

* Nikola Arbutina je preuzeo dužnost općinskog načelnika Općine Dvor o čemu je dostavio pisanu obavijest Jedinstvenom upravnom odjelu Općine Dvor, te mu mandat u Općinskom vijeću Općine Dvor miruje po sili zakona.
* Ivan Vukadin obavijestio je Jedinstveni upravni odjel Općine Dvor da obnaša dužnost direktora Komunalca Dvor d.o.o. za obavljanje komunalnih djelatnosti, Matijevići, Eugena Kvaternika 3 i da nastavlja s obnašanjem te dužnosti i da mandat člana Općinskog vijeća Općine Dvor stavlja u mirovanje, te mu mandat u Općinskom vijeću Općine Dvor miruje po sili zakona

Sukladno članku 81. stavak 1. i 2. Zakona o lokalnim izborima Samostalna demokratska srpska stranka – SDSS s čije kandidacijske liste je izabran vijećnik Nikola Arbutina, čiji mandat miruje po sili zakona, istome je odredila zamjenika tako da su ispunjeni zakonski uvjeti da dužnost zamjenika člana Općinskog vijeća počne obnašati Dragan Šašo s kandidacijske liste Samostalne demokratske srpske stranke – SDSS, kao zamjenik Nikole Arbutine.

Sukladno članku 81. stavku 1. i 4. Zakona o lokalnim izborima, nakon što je izabrani vijećnik Ivan Vukadin mandat člana Općinskog vijeća stavio u mirovanje zbog obnašanja nespojive dužnosti direktora Komunalca Dvor d.o.o. za obavljanje komunalnih djelatnosti, Matijevići, Eugena Kvaternika 3, dakle člana upravnog tijela trgovačkog društva u vlasništvu Općine Dvor, ispunjeni su zakonski uvjeti da dužnost člana Općinskog vijeća počne obnašati Dragica Čamber – Kućan s kandidacijske liste grupe birača nositelja liste Ivana Vukadina, kao prvi sljedeći neizabrani kandidat s te liste kao zamjenik Ivana Vukadina.

Sukladno točkama II. i III. ovog izvješća verificiraju se mandati sljedećim vijećnicima:

1. Dragan Šašo
2. Miroslav Krstinić
3. Nikola Trbulin
4. Rade Kepčija
5. Ljuban Milaković
6. Goran Živković
7. Branislav Joka
8. Zoran Tesla
9. Đuro Đermanović
10. Dragan Menićanin
11. Stjepan Buić
12. Predrag Begić
13. Marijan Janošević
14. Ljubomir Carić
15. Dragica Čamber - Kućan

* Temeljem čl. 4. Poslovnika Općinskog vijeća Općine Dvor o Izvješću Mandatne komisije se ne glasuje
* Na temelju čl. 87. St. 4. Zakona o lokalnim izborima, do izbora predsjednika Općinskog vijeća sjednicom predsjedava prvi izabrani član s kandidacijske liste koja je dobila najviše glasova. Utvrđeno je da je to Miroslav Krstinić sa kandidacijske liste SDSS-a, obzirom da mandat Nikoli Arbutini – prvom sa liste – miruje po sili zakona
* Miroslav Krstinić preuzima predsjedanje sjednicom

Predsjedateljica

Kata Lerotić

* Miroslav Krstinić čita tekst prisege, nakon čega vijećnici prisežu

Ad 3/

* Izbor Odbora za izbor i imenovanja
* U Odbor za izbor i imenovanja predlažu se:
  + Miroslav Krstinić - za predsjednika
  + Marijan Janošević - za člana
  + Stjepan Buić - za člana

Prijedlog su podnijeli vijećnici Nikola Trbulin, Ljuban Milaković, Rade Kepčija, Predrag Begić i Goran Živković – trećina izabranih vijećnika

* Daljnjih prijedloga nije bilo
* Glasovanje o prijedlogu – sa 10 glasova ZA, 4 glasa SUZDRŽAN i 0 glasova PROTIV izabrani su članovi Odbora za izbor i imenovanja:
  + Miroslav Krstinić - za predsjednika
  + Marijan Janošević - za člana
  + Stjepan Buić - za člana

Ad 4/

* Izbor predsjednika i potpredsjednika Općinskog vijeća
* Za predsjednika Općinskog vijeća predlaže se Stjepan Buić

Prijedlog su podnijeli vijećnici: Predrag Begić, Marijan Janošević, Miroslav Krstinić, Rade Kepčija i Goran Živković – trećina izabranih vijećnika

* Daljnjih prijedloga nije bilo
* Glasovanje o prijedlogu – sa 12 glasova ZA, 2 glasa SUZDRŽAN i 0 glasova PROTIV Stjepan Buić izabran je za predsjednika Općinskog vijeća Općine Dvor

Predsjedatelj:

Miroslav Krstinić

* Stjepan Buić zahvaljuje na ukazanom povjerenju i preuzima predsjedanje sjednicom
* Izbor potpredsjednika Općinskog vijeća Općine Dvor
* Za potpredsjednika Općinskog vijeća Općine Dvor predlaže se Marijan Janošević

Prijedlog su podnijeli vijećnici: Stjepan Buić, Predrag Begić, Ljuban Milaković, Nikola Trbulin i Rade Kepčija – trećina izabranih vijećnika

* Daljnjih prijedloga nije bilo
* Glasovanje o prijedlogu – sa 11 glasova ZA, 3 glasa SUZDRŽAN i 0 glasova PROTIV – Marijan Janošević izabran je za potpredsjednika Općinskog vijeća Općine Dvor
* Stjepan Buić konstatira da je iscrpljen Dnevni red, zahvaljuje vijećnicima, te zaključuje rad sjednice u 10:28 h

Zapisnik vodila Predsjednik Vijeća

Rozina Pavlović Stjepan Buić